אנדריי בלואוסוב

אנדריי רמוביץ' בלואוסוב, או אנדריי בלוסוב (ברוסית: Андре́й Рэ́мович Белоу́сов; נולד ב-17 במרץ 1959, מוסקבה, ברית המועצות) הוא מדינאי, מדען וכלכלן רוסי. שר ההגנה של רוסיה מאז 12 במאי 2024. כיהן בעבר כסגן ראש ממשלת רוסיה. מאז מרץ 2020 עד 2024 שימש כיושב ראש דירקטוריון חברת הרכבות הלאומית. כיהן כשר הפיתוח הכלכלי של הפדרציה הרוסית מ-21 במאי 2012 עד 24 ביוני 2013 וכעוזר לנשיא הפדרציה הרוסית לענייני כלכלה מ-24 ביוני 2013 עד 21 בינואר 2020. כיהן כממלא מקום ראש הממשלה (כאשר ראש ממשלת הפדרציה הרוסית מיכאיל מישוסטין נדבק בנגיף הקורונה) במשך 20 יום. הוא חבר באקדמיה הרוסית למדעי הטבע. חבר במועצות האקדמיות של המכון לחיזוי כלכלי של האקדמיה הרוסית למדעים. חבר המועצה המדעית והמערכת של כתב העת "בעיות חיזוי". דוקטור לכלכלה (2006). כלכלן מכובד של הפדרציה הרוסית (2007). אנדריי בלואוסוב נולד ב-17 במרץ 1959 במוסקבה במשפחתו של הכלכלן הסובייטי רם בלואוסוב (אמו - אליסה פאבלובנה - הייתה רדיוכימאית, לימים עסקה בכימיה של יסודות נדירים). על פי דיווחים בתקשורת, רם בלואוסוב היה יוצר בית הספר המדעי הסובייטי בתחום התמחור והניהול והיה אחד המשתתפים בהכנת "הרפורמות של קוסיגין", לימים חקר את ההיסטוריה הכלכלית של ברית המועצות. לאחר שסיים את לימודיו בבית הספר השני לפיזיקה ומתמטיקה, הוא נכנס לפקולטה לכלכלה באוניברסיטת מוסקבה וסיים את לימודיו בהצטיינות בשנת 1981. במהלך ההכשרה הוא החל לשתף פעולה עם קבוצת כלכלנים בהנהגתו של אלכסנדר אנצ'ישקין, שבשנים 1977–1981 שימש כראש אחת המחלקות בפקולטה לכלכלה. לאחר שקיבל תעודה להשכלה גבוהה, המשיך אנדריי בלואוסוב את לימודי התואר הראשון במכון המרכזי לכלכלה ומתמטיקה של האקדמיה למדעים של ברית המועצות. במקביל החל שם את הקריירה המדעית שלו, תחילה כחוקר מתלמד, אחר כך כעמית מחקר זוטר במעבדה למידול מערכות, בראשותו של א.ב. ירשוב. בשנת 1994 הוא הפך לאקדמאי של האקדמיה הרוסית למדעים. בפברואר 1986 הוקם המכון לכלכלה וחיזוי ההתקדמות המדעית והטכנית של האקדמיה למדעים של ברית המועצות על בסיס מספר חטיבות מדעיות של המכון המרכזי לכלכלה ומתמטיקה. פעילותו העיקרית של המכון היא תחזית כלכלית. בלואוסוב עבר לעבוד במכון לכלכלה ופוליטיקה של האקדמיה למדעים של ברית המועצות, שם מילא בעקביות תפקידים של עמית מחקר זוטר ועמית מחקר. סדרי העדיפויות המחקריים שלו התמקדו בחיזוי מגמות מקרו-כלכליות, כמו גם באינפלציה ובמשבר המבני בכלכלה בסגנון סובייטי. בשנת 1988 קיבל את התואר שלו ושלוש שנים לאחר מכן, בשנת 1991 מונה לראש מעבדה במכון לכלכלה ופוליטיקה של האקדמיה למדעים של ברית המועצות ובמשרה זו החזיק עד 2006, תוך שהוא משלב אותו עם עבודה בארגונים אחרים ושוחרר מהמכון רק לאחר שעבר לשירות המדינה. ביוזמתו של בלואוסוב פורסמה במעבדה כתב עת אנליטי לכלכלה. מאז 1999 הוא היה חבר יועץ למשרד הכלכלה וייעץ למספר ראשי ממשלה: יבגני פרימקוב, סרגיי סטפאשין, מיכאיל קסיאנוב ומיכאיל פרדקוב. בנובמבר 1991 הוקמה קבוצה אנליטית של האיגוד למדיניות חוץ, המכונה לעיתים גם "קבוצת בסמרטניך" (על שם מייסדה, שר החוץ לשעבר של ברית המועצות, אלכסנדר בסמרטניך). אופן עבודתה היה ארגון של דיונים נושאיים קבועים. בהמשך, התמלול מפוענח והופך לנושא מחקר מעמיק יותר, ובמקרים מסוימים משמשים כבסיס ליצירות מדעיות. בלואוסוב הצטרף לקבוצה בתחילת שנות ה-90 והשתתף בפיתוח מספר נושאים. יחד איתו השתתף בעבודת הקבוצה אנדריי קלפאץ', שבעתיד מונה לסגנו של בלואוסוב במשרד לפיתוח כלכלי. בשנת 2000 הקים ועמד בראש המרכז לניתוח מקרו-כלכלי וחיזוי לטווח קצר, שעל בסיסו בשנת 2005 פרסם את הדו"ח "מגמות ארוכות טווח בכלכלה הרוסית: תרחישים להתפתחותה הכלכלית של רוסיה עד 2020". בדו"ח חזה בלואוסוב את המשבר הכלכלי של 2008. בנוסף, הוא הצביע על נסיגה כלכלית אפשרית בשנים 2011–2012 וכישלון מערכת הממשל הציבורי בשנים 2015–2017. בשנת 2006 עבר לשירות ציבורי ובהזמנת שר הפיתוח הכלכלי של הפדרציה הרוסית הרמן גרף מונה לסגנו. במקביל, הוא התפטר מכל שאר תפקידיו הקודמים. באותה שנה קיבל בלואוסוב תואר דוקטור לכלכלה והגן על עבודת הדוקטורט שלו "סתירות וסיכויים להתפתחות מערכת ההתרבות של הכלכלה הרוסית". במשרד בלואוסוב פיקח על החסמים המקרו-כלכליים ועבק בסוגיות של שיפור אקלים ההשקעה, יישום תוכניות ממוקדות פדרליות ופעילות השקעות של ונשאקונום בנק. תחת הנהגתו פותחו המושג פיתוח חברתי-כלכלי ארוך טווח (KDR-2020) והצעת החוק לסחר (שאומצה ב-28 בדצמבר 2009). בשנת 2007, כשעזב גרף את משרד הפיתוח הכלכלי, מונתה אלווירה נביאולינה, שכיהנה בעבר בתפקיד סגנית השר, לשרה. בלואוסוב נשאר בתפקידו עד שנת 2008, כשמונה לתפקיד בממשלה הפדרלית: ראש הממשלה ולדימיר פוטין מינה אותו למנהל המחלקה לכלכלה ומימון של מזכירות הממשלה ולסגן ראש ממשלת רוסיה. זמן קצר לפני כן, בקיץ 2007, קיבל בלואוסוב את התואר כלכלן מכובד של הפדרציה הרוסית. על עבודת כינון סדר היום הכלכלי של ממשלת רוסיה בשנים 2008–2012 היו אחראים איגור שובאלוב, בלואוסוב ואלווירה נביאולינה. בממשלת הפדרציה הרוסית בלואוסוב היה אחראי לנושאים הקשורים לתקצוב, השקעות ציבוריות ושיפור אקלים ההשקעה. תחתיו הוקמה הסוכנות ליוזמות אסטרטגיות, שמטרתה לשפר את התנאים לביצוע עסקים ברוסיה. במאי אישרה הדומה הממלכתית על פי הצעת הנשיא פוטין, את דמיטרי מדבדב כראש ממשלת הפדרציה הרוסית. לאחר זמן מה הוכרז על קבינט חדש: בלואוסוב מונה לתפקיד שר הפיתוח הכלכלי. יתרה מזאת, על פי דיווחים בתקשורת, בלואוסוב נחשב גם כעוזרו של נשיא הפדרציה הרוסית בנושאים כלכליים, אולם אז התקבלה החלטה למנות את אלווירה נביאולינה לתפקיד זה. ב-24 ביוני 2013 מונה לעוזר נשיא הפדרציה הרוסית (בסוגיות כלכליות), במקום אלווירה נביאולינה, שעזבה את הסגל הנשיאותי כדי לכהן כנגידת הבנק המרכזי של הפדרציה הרוסית. מ-17 ביוני 2015 ועד 29 בספטמבר 2017, שימש כיו"ר הדירקטוריון של חברת הנפט רוסנפט. ב-21 בינואר 2020 מונה לסגן ראש הממשלה הראשון של הפדרציה הרוסית בממשלתו החדשה של מיכאיל מישוסטין. מאז מרץ 2020 משמש כיו"ר דירקטוריון חברת הרכבות הרוסית. ב-30 באפריל 2020 מונה לממלא מקום ראש ממשלת רוסיה בעקבות כניסתו של מיכאיל מישוסטין לבידוד בשל הידבקותו בנגיף COVID-19.‏ במשך 20 יום שכיהן בתפקיד בלט בכך שדחף להקלות בסגר שהוטל על האזרחים. במאי 2024 מונה לשר ההגנה של רוסיה, כשהוא מחליף את סרגיי שויגו, ששימש בתפקיד 12 שנים. הוא נשוי ללריסה ולדימירובנה בלואוסובה (אבדייבה) (ילידת 1961). אלו נישואיו השניים. מנישואיו הראשונים יש לו בן, פאבל (יליד 1994), בוגר אוניברסיטת באומן במוסקבה. אחיו הצעיר דמיטרי הוא מומחה מוביל במרכז לניתוח מקרו-כלכלי וחיזוי לטווח קצר. מדיה וקבצים בנושא אנדריי בלואוסוב בוויקישיתוף אנדריי בלואוסוב, במסד הנתונים הקולנועיים IMDb (באנגלית) אתר האינטרנט הרשמי של אנדריי בלואוסוב אף כי צריך להיות מבוטא "בלואוסוב", שמו מבוטא בשגיאה בתקשורת בישראל בשם "בלוסוב" Председатель совета директоров РЖД (ארכיון) "Кабинет заместителей. Новые лица правительства Медведева". Газета.Ru. 2012-05-21. נבדק ב-2012-10-07. "Андрей Белоусов назначен помощником Президента". Официальный сайт президента РФ. 2013-06-24. נבדק ב-2013-06-24. "Улюкаев стал министром экономического развития, Белоусов - помощником президента". Вести.ру. 2013-06-24. נבדק ב-2013-06-24. О признании утратившим силу Указа об исполнении обязанностей Председателя Правительства‏, Kremlin.ru (ברוסית) Мишустин заразился коронавирусом и временно сложил полномочия премьера Указ об исполнении обязанностей Председателя Правительства, הצו למינוי ממלא מקום ראש הממשלה, באתר נשיא רוסיה (ברוסית) "Учёный совет". ИНП РАН. נבדק ב-2012-10-07. "Диссертационный совет". ИНП РАН. נבדק ב-2012-10-07. "Информация о журнале «Проблемы прогнозирования»". ИНП РАН. נבדק ב-2012-10-07. "Редакционный совет". Журнал Национального исследовательского университета «Высшая школа экономики». אורכב מ-המקור ב-2012-08-06. נבדק ב-2012-07-21. Всем хорош "Белоусов Андрей Рэмович". РБК. נבדק ב-2012-10-14. "Биография Андрея Белоусова". רי"א נובוסטי. אורכב מ-המקור ב-2012-10-18. נבדק ב-2012-10-07. "Всем хорош". Коммерсант. Огонёк. 2013-07-01. Распоряжение Правительства Российской Федерации от 25.01.1999 г. № 145-р «О члене коллегии министерства экономики Российской Федерации» Распоряжение Правительства Российской Федерации от 31.01.2001 г. № 137-р «О членах коллегии министерства экономического развития и торговли Российской Федерации» "Аналитическая группа Внешнеполитической ассоциации ("Группа Бессмертных")". «Русский журнал». נבדק ב-2013-03-30. Борзова, Дарья (2008-11-28). "О кризисе предупреждали давно". Zaks.ru. נבדק ב-2012-10-14. Белоусов, Андрей Рэмович (2006). "Противоречия и перспективы развития системы воспроизводства российской экономики". disserCat (ברוסית). אורכב מ-המקור ב-2012-08-18. נבדק ב-2012-08-04. "Белоусов, Андрей". Лента.ру (ברוסית). נבדק ב-2012-10-07. "Федеральный закон от 28 декабря 2009 г. N 381-ФЗ «Об основах государственного регулирования торговой деятельности в Российской Федерации»" (ברוסית). «Гарант.ру». נבדק ב-2012-10-07. Распоряжение Правительства Российской Федерации от 17 июля 2008 г. № 1019-р «О Белоусове А. Р.» (ארכיון) Указ Президента Российской Федерации от 12.06.2007 г. № 750 «О награждении государственными наградами Российской Федерации Цыплакова С. С. и Белоусова А. Р.» "О распределении обязанностей между Первым заместителем Председателя Правительства Российской Федерации, заместителями Председателя Правительства Российской Федерации". אורכב מ-המקור ב-2012-10-18. נבדק ב-2012-10-02. הנשק הכלכלי הסודי של רוסיה נחלש "Андрей Белоусов назначен министром экономического развития РФ". Российская газета. 2012-05-21. נבדק ב-2012-10-14. צו נשיאותי מה-21.05.2012 № 663 אודות השר לפיתוח כלכלי Максим Товкайло (2013-06-18). "Новым министром экономического развития может стать Алексей Улюкаев". Ольга Плотонова. Ведомости. נבדק ב-2013-06-20. חילופי תפקידים ברוסיה: פוטין החליף את שר האוצר Путин назначил Алексея Улюкаева главой Минэкономразвития "Указ «О Набиуллиной Э.С.»". Официальный сайт президента РФ. 2013-06-24. נבדק ב-2013-06-24. Помощник президента Андрей Белоусов возглавил совет директоров «Роснефти» — Интерфакс Указ Президента Российской Федерации от 21.01.2020 г. № 25 «О Первом заместителе Председателя Правительства Российской Федерации» ТАСС, 13 марта 2020. Первый вице-премьер Белоусов возглавит совет директоров РЖД "Совет директоров РЖД наполовину обновится. В новый состав могут войти Андрей Белоусов и Максим Решетников". Ведомости. 2020-03-10. נבדק ב-2020-03-11. ראש ממשלת רוסיה, מיכאיל מישוסטין, נדבק בקורונה Путин назначил Белоусова исполняющим обязанности премьера, vesti.ru